Diari Oficial de la Generalitat Valenciana


Sumari del DOGV 3455, del 16-03-1999 (1999/1741)

Informació pública de les bases que han de regir el concurs per a la provisió del lloc de treball de director del Servei d’Urbanisme, Serveis i Infraestructures.
-----------------------------------------------------------------------------------------------------------------------------------------------------------------

### Dades del document

Número de DOGV
:   3455

Data del DOGV
:   16-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1741


Data del document
:   14-10-1998

Organisme emissor
:   Ajuntament de Catarroja

Tipus de document
:   Convocatòria

Correcció d'errades

 Descriptors 

:   * Catarroja
    * professió de l'urbanisme
    * administració local
    * concurs administratiu

Informació pública de les bases que han de regir el concurs per a la provisió del lloc de treball de director del Servei d'Urbanisme, Serveis i Infraestructures. [1999/M1741]
  
L'article 168 del text refós de les disposicions vigents en matèria de règim local assenyala que «la provisió de llocs de treball que, de conformitat amb la relació aprovada, estiguen reservats o puguen ser exercits per funcionaris de carrera, es regirà per les normes que, en desplegament de la legislació bàsica en matèria de funció pública local, dicte l'administració de l'estat».
  
Mentre es desplega la legislació de funció pública local en aquesta matèria és d'aplicació amb caràcter supletori el Reglament d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel Reial Decret 364/1995, de 10 de març; en l'article 1, apartat 3, d'aquest reglament s'atribueix a aquest el caràcter supletori per a tots els funcionaris civils al servei de l'administració de l'estat no inclosos en el seu àmbit d'aplicació i els de la resta d'administracions públiques.
  
Bases
  
Primera. Objecte de la convocatòria. Característiques del lloc
  
És objecte d'aquesta convocatòria la provisió pel procediment de concurs del lloc de treball de director del Servei d'Urbanisme, Serveis i Infraestructures, classificat en la plantilla de funcionaris de carrera d'aquest ajuntament. Aquest lloc pertany a l'escala d'administració general, subescala de tècnics, tècnic superior, classificat en el grup A, de conformitat amb el que estableix l'article 25 de la Llei 30/1984, de 2 d'agost.
  
Les característiques del lloc són:
  
- Lloc de treball: director del Servei d'Urbanisme, Serveis i Infraestructures.
  
- Centre directiu: Secretaria General. Servei d'Urbanisme.
  
- Funcions del lloc: coordinació i direcció del Servei d'Urbanisme, Serveis i Infraestructures i del personal d'aquest.
  
- Complement de destinació: nivell 27.
  
- Forma de provisió: concurs.
  
- Requisits exigits per a exercir-lo:
  
Adscripció:
  
1. Administració pública. Administració local.
  
2. Grup de funcionaris: A.
  
Titulació acadèmica:
  
Llicenciatura en Dret, Ciències Econòmiques ,Ciències Polítiques, Intendent.
  
Segona. Condicions dels aspirants
  
Per a prendre part en el concurs de la provisió del lloc de treball convocat serà necessari complir els següents requisits:
  
a) Tindre la nacionalitat espanyola o la d'un de la resta d'estats membres de la Unió Europea o d'aquells estats als quals siga d'aplicació la lliure circulació de treballadors i treballadores, en els termes que disposa la llei estatal que regula aquesta matèria.
  
b) Tindre complits 18 anys i no excedir de l'edat de jubilació forçosa per edat en la funció pública.
  
c) Ser funcionari de carrera d'alguna de les administracions locals de l'estat espanyol.
  
d) No patir cap malaltia ni defecte fÌsic que impedisca l'exercici de les funcions corresponents al lloc de treball que es convoca.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada mitjançant expedient disciplinari, de qualsevol administració o ocupació pública.
  
Tercera. Requisits i condicions de participació
  
Els funcionaris de carrera, qualsevol quina siga la seua situació administrativa, excepte els suspensos en ferm, que no podran participar mentre dure la suspensió, podran prendre part en el present concurs, sempre que complisquen les condicions generals exigides en les bases i els requisits determinats en la convocatòria en la data en què acabe el termini de presentació de les sol·licituds de participació, sempre que pertanyen a la funció pública local.
  
Els funcionaris hauran de romandre en cada lloc de treball de destinació definitiva un mínim de dos anys per a poder participar en els concursos de provisió de llocs de treball, és a dir, no podran participar aquells funcionaris que no estiguen prestant serveis almenys dos anys des de l'última destinació definitiva obtinguda, tret d'aquells funcionaris que estiguen en situació d'excedència.
  
Quarta. Presentació de sol·licituds de participació
  
Les sol·licituds per a participar en la provisió del lloc de treball que es convoca es dirigiran a l'alcalde president de l'Ajuntament de Catarroja en el termini de 20 dies naturals, comptats a partir del següent de la publicació de la convocatòria en el Boletín Oficial del Estado.
  
Les bases es publicaran també en el Butlletí Oficial de la Província de València i en el Diari Oficial de la Generalitat Valenciana; la convocatòria s'anunciarà en el Boletín Oficial del Estado, i a partir d'aquesta publicació es comptarà el termini de 20 dies naturals per a presentació d'instàncies
  
Finalitzat el termini d'admissió d'instàncies o sol·licituds, per resolució de l'Alcaldia, s'aprovarà la llista provisional dels aspirants admesos i exclosos, que es farà pública en el Butlletí Oficial de la Província de València i al tauler d'edictes de l'Ajuntament; es notificarà als interessats i es concedirà un termini de 10 dies hàbils per a reclamacions. L'Alcaldia Presidència, a la vista de les reclamacions, si n'hi ha, dictarà una resolució per la qual aprovarà amb caràcter definitiu la llista d'admesos
  
Cinquena. Comissió de valoració
  
La comissió de valoració estarà constituïda pels següents membres:
  
President: el de la corporació o membre d'aquesta en qui delegue.
  
Secretari: el de la corporació o funcionari administratiu d'aquesta en qui delegue, amb veu però sense vot.
  
Vocals:
  
- Un representant de la Generalitat Valenciana.
  
- Un tècnic superior designat per l'Alcaldia.
  
- Un secretari de la corporació com a cap del servei.
  
- Un funcionari de carrera, amb titulació superior, designat per l'Alcaldia a proposta de la Junta de Personal.
  
La designació dels membres de la comissió de valoració inclourà la dels respectius suplents
  
Sisena. Mèrits
  
Els mèrits que es valoraran en aquest concurs de provisió de llocs de treball seran els següents:
  
a) Grau personal.
  
El grau personal consolidat es valorarà, en tot cas, en sentit positiu en funció de la posició en l'interval del cos o escala corresponent, d'acord amb el següent barem:
  
Puntuació màxima: 4 punts.
  
Nivell 26 o superior: 4 punts.
  
Nivells 24-25: 3 punts.
  
Nivells 22-23: 1 punt.
  
b) Valoració per servei en l'administració.
  
Per serveis prestats com a funcionari de carrera en l'administració local o autonòmica de la Comunitat Valenciana: per any d'antiguitat o fracció en la mateixa escala, i igual subescala i grup de titulació, 1 punt.
  
Puntuació màxima :14 punts.
  
c) Cursos.
  
Cursos de formació i perfeccionament en les diferents àrees funcionals pròpies de l'administració local, organitzades per entitats públiques o amb la col·laboració d'aquestes:
  
De 5 a 15 hores de duració: 1 punt/curs.
  
De 16 a 40 hores de duració: 1,5 punts/curs.
  
De 41 a 100 hores de duració: 2 punts/curs.
  
El mateix tractament tindran els cursos impartits com a professor.
  
Puntuació màxima: 14 punts.
  
d) Titulació acadèmica.
  
Llicenciat en Dret: 4 punts.
  
Llicenciat en Ciències Polítiques, Econòmiques, Empresarials, Intendent Mercantil o Actuari: 2 punts.
  
Sols es valorarà una de les titulacions.
  
Puntuació màxima: 4 punts.
  
e) Altres mèrits.
  
Qualssevol altres que a judici del tribunal puguen tindre rellevància per al lloc de treball, valorant-se especialment aquells que tinguen relació amb comandaments directius.
  
Puntuació màxima: 4 punts.
  
f) Entrevista.
  
Caldrà aconseguir com a mínim 30 punts per a poder accedir a l'entrevista personal, així com per a ocupar el lloc de treball convocat.
  
Puntuació màxima: 5 punts.
  
Setena. Resolució del concurs
  
El termini per a la resolució del concurs serà de dos mesos comptats des del dia següent al de la finalització del de la presentació de sol·licituds.
  
La resolució del concurs es motivarà amb referència al compliment de les normes reglamentàries i de les bases de la convocatòria. El nomenament correspondrà a l'Alcaldia d'acord amb la proposta de la comissió de valoració. En tot cas hauran d'estar acreditades en el procediment com a fonaments de la resolució adoptada l'observança del procediment degut i la valoració final dels mèrits dels candidats.
  
Vuitena. Presa de possessió
  
El termini per a prendre possessió serà de tres dies hàbils si no implica canvi de residència del funcionari, o d'un mes si comporta canvi de residència o el reingrés al servei actiu.
  
El termini de presa de possessió començarà a comptar a partir del dia següent al del cessament, que haurà d'efectuar-se en els tres dies hàbils següents a la publicació de la resolució del concurs en el Boletín Oficial del Estado. Si la resolució comporta el reingrés al servei actiu, el termini de presa de possessió haurà de computar-se des de la dita publicació.
  
L'òrgan competent en matèria de personal del departament o administració on preste serveis el funcionari podrà diferir el cessament per necessitats del servei fins a 20 dies hàbils, i ho comunicarà a la unitat a la qual haja sigut destinat el funcionari.
  
Excepcionalment, a proposta de l'administració on preste serveis el funcionari i per exigències del normal funcionament dels serveis, es podrà ajornar, mitjançant un acord entre les dues administracions, la data del cessament fins un màxim de tres mesos, computada la pròrroga prevista en el paràgraf anterior.
  
Amb independència del que estableixen els dos paràgrafs anteriors, l'Alcaldia d'aquest ajuntament podrà concedir a aquell funcionari que haja obtingut la destinació, una pròrroga d'incorporació fins a un màxim de 20 dies hàbils, si la destinació implica un canvi de residència i així ho sol·licita l'interessat per raons justificades.
  
Efectuada la presa de possessió, el termini de possessió es considerarà de servei actiu a tots els efectes, excepte en els supòsits de reingrés des de la situació d'excedència voluntària o excedència per cura de fills una vegada transcorregut el primer any.
  
La presa de possessió implica la integració en la funció pública local de l'Ajuntament de Catarroja.
  
Novena. Destinacions
  
Les destinacions adjudicades seran irrenunciables, excepte que abans de finalitzar el termini de presa de possessió, s'haguera obtingut una altra destinació mitjançant convocatòria pública.
  
Les destinacions adjudicades es consideraran de caràcter voluntari i en conseqüència no generaran el dret al pagament d'indemnització per cap concepte, sense perjudici de les excepcions que disposa el règim d'indemnitzacions per raó del servei.
  
Deu. Legislació supletòria
  
Per al que no disposen aquestes bases, que regeixen la convocatòria per a la provisió del lloc de treball de director del Servei d'Urbanisme i Infraestructura d'aquest Ajuntament, s'estarà al que disposa la Llei 7/1985, de 2 d'abril, Reguladora de les Bases de Règim Local, Llei 30/1984, de 2 d'agost, de Mesures per a la Reforma de la Funció Pública, Text Refós de les disposicions vigents en matèria de règim local de 18 d'abril de 1986 en aquells preceptes que siguen bàsics, i supletòriament el Reial Decret 364/1995, de 10 de març, pel qual s'aprova el Reglament General d'Ingrés de Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, així com altra legislació que siga d'aplicació supletòria i pertinent.
  
Catarroja, 14 d'octubre de 1998.- L'alcalde: Francisco Chirivella Peris.
  
III. CONVENIS I ACTES